
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση τοπικού ρυμοτομικού σχεδίου στην εκτός σχεδίου περιοχή 
των Δήμων Δάφνης και Υμηττού για τον καθορισμό χώρου ανέ¬ 
γερσης Σχολείου. 1 

Τροποποίηση ρυμοτομικού σχεδίου Ευξεινούπολης Ν. Μαγνησίας 

στο Ο.Τ.39 για καθορισμό χώρου Νηπιαγωγείου. 2 

Τροποποίηση ρυμοτομικού σχεδίου Δήμου Περάματος στο Ο.Τ. 7 
για ανέγερση σχολικών κτιρίων . 3 

ΑΝΑΚΟΙΝΩΣΕΙΣ 


Ανακοίνωση ειδοποίησης της γενομένης παρακαταθέσεως αποζημι- 
ώσεως λόγω αναγκ. απαλλοτριώσεως οικοπεδ. τμημάτων ακι¬ 


νήτων, κειμένων στην Θεσσαλονίκη με την υπ’ αριθ. 2472/ 

1967 πράξη τακτοποιήαεως του Γ.Π. Θεσ/νίκης. 4 

Ανακοίνωση παρακατάθεσης ποσού αποζημίωσης για τη διάνοιξη 
της οδού Ναυπλίου - Λαμίας . 5 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 54780/2834 (1) 

Έγκριση τοπικού ρυμοτομικού σχεδίου στην εκτός σχεδίου περιοχή των 


Δήμων Δάφνης και Υμηττού για τον καθορισμό χώρου ανέγερσης 

Σχολείου. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/83 «Επέκταση των πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33Α) και ειδι¬ 
κότερα το άρθρο 26 όπως αυτό αντικαταατάθηκε με το άρθρο 8 παρ. 13 
του ν. 1512/85 (ΦΕΚ 4/Α). 

2. Τις διατάξεις του ν· 1577/85 «Γενικός Οικοδομικός Κανονισμός» 
(ΦΕΚ 210/Α) και ειδικότερα τα άρθρα 7, 8 (παρ. 1) και 9. 


3. Τις διατάξεις του ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α) και ειδικότερα το άρθρο 23 παρ. 1. 

4. Τις διατάξεις του ν. 1647/86 «Οργανισμός Κτηματολογίου και 
Χαρτογραφήσεων Ελλάδας (ΟΚΧΕ) και άλλες σχετικές ρυθμίσεις» 
(ΦΕΚ 141/Α) και ειδικότερα το άρθρο 12 παρ. 5. 

5. Την υπ’ αρ. 93/1986 γνωμοδότηση του δημοτικού συμβουλίου 
Δάφνης. 

6. Την υπ’ αρ. 115/1986 γνωμοδότηση του δημοτικού συμβουλίου 
Υμηττού. 

7. Την υπ’ αρ. 231/1987 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος, αποφασίζουμε: 

Άρθρο 1. 

Εγκρίνεται τοπικό ρυμοτομικό σχέδιο στην εκτός του εγκεκριμένου 
ρυμοτομικού σχεδίου περιοχή που βρίσκεται στο όριο των Δήμων Δάφ¬ 
νης και Υμηττού και ειδικότερα στη συμβολή των οδών Γυμναστηρίου 
και Καλύμνου για τον καθορισμό χώρου ανέγερσης σχολείου, όπως φαί¬ 
νεται ο χώρος αυτός με στοιχεία Α, Β, Γ, Δ, Λ στο σχετικό πρωτότυπο 
διάγραμμα σε κλίμακα 1:200 που έχει θεωρηθεί από τον Προϊστάμενο 
της Δ/νσης Πολεοδομικών Εφαρμογών με την υπ’ αρ. 54780/2834/ 
1987 πράξη του και που συνοπτικό του αντίτυπο δημοσιεύεται με την 
παρούσα απόφαση. 

Άρθρο 2. 

1. Οι όροι και περιορισμοί δόμησης του παραπάνω χώρου σχολείου 
καθορίζονται ως ακολούθως: 

α) Συντελεστής δόμησης: οκτώ δέκατα (0,8) 

β) Μέγιστο ποσοστό κάλυψης: πενήντα τοις εκατό (50%) της επιφά¬ 
νειας του χώρου. 

γ) Μέγιστο επιτρεπόμενο ύψος των κτιρίων ένδεκα (11) μέτρα. 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 17 Σεπτεμβρίου 1987 

ο ΥΠΟΥΡΓΟΙ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 5290 (2) 

Τροποποίηση ρυμοτομικού σχεδίου Ευξεινούπολης Ν. Μαγνησίας στο 
Ο.Τ. 39 για καθορισμό χώρου Νηπιαγωγείου. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1) Τις διατάξεις 

α) Του από 17.7.1923 Ν. Δ/τος «περί σχεδίων πόλεων κ.λπ. όπως 
τροποποιήθηκαν και ισχύουν σήμερα και ιδιαίτερα τα άρθρα 3, 9, 7ο αυ¬ 
τού. 

β) Του 1018/71 Π. Δςτος «περί τροποποιήαεως και συμπληρώαεως 
του Αν. 314/1968 «περί παροχής εις τον ΥΒΕ Νομάρχες αρμοδιότητες 
κλπ. : 

γ) Του Ν. 1337/1983 «περί επεκτάσεως Πολεοδομικών σχεδίων 
κ.λπ. 

δ) Του Π. Δ/τος 183/1986 «Μεταβίβαση αρμοδιοτήτων στους Νο¬ 
μάρχες για την έγκριση τροποποιήσεων σχεδίων κ.λπ. 

2) Το εγκεκριμένο ρυμοτομικό σχέδιο πόλης Ευξεινούπολης 

3) Την 26/1986 απόφαση Κοινοτικού Συμβουλίου Ευξεινούπολης 
με την οποία προτεϊνεται η τροποποίηση σχεδίου πόλης Ευξεινούπολης 


στο Ο Τ 39 μεταξύ των οδών Υψηλάντη, Αθ. Διάκου Αλ. Αντωνιάδη, 
Μεταξά για τον Καθορισμό χώρο Νηπιαγωγείου. 

4) Τη Βεβαίωση της Κοινότητας Ευξεινούπολης για την αρτιότητα 
των οικοπέδων κ.λπ. και ότι δεν υποβλήθηκαν ενστάσεις. 

5) Την πράξη 25/12.8.1986 του Νομαρχιακού Συμβουλίου ΧΟΠ 
Ν. Μαγνησίας με την οποία γνωμοδοτεί και συμφωνεί για την τροπο¬ 
ποίηση του σχεδίου σύμφωνα με τη σχετική πρόταση-απόφαση του Κοι¬ 
νοτικού Συμβουλίου Ευξεινούπολης, αποφασίζουμε: 

Εγκρίνουμε την τροποποίηση του εγκεκριμένου ρυμοτομικού σχεδίου 
Ευξεινούπολης Ν. Μαγνησίας στο Ο Τ 39 για τον καθορισμό του χώρου 
Α Β Γ Δ Α ως χώρο για την ανέγερση Νηπιαγωγείου Ευξεινούπολης 
όπως ειδικώτερα φαίνεται στο σχετικό διάγραμμα που θεωρήθηκε από 
το τμήμα Πολεοδομίας Ν. Μαγνησίας και αποτελεί αναπόσπαστο 
τμήμα της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Βόλος, 2 Σεπτεμβρίου 1987 
Ο Νομάρχης 
ΘΑΝΑΣΗΣ ΣΙΑΤΡΑΣ 

Αριθ. 434043/1081 (3) 

Τροποποίηση ρυμοτομικού σχεδίου Δήμου Περάματος στο Ο.Τ. 7 για 
ανέγερση σχολικών κτιρίων. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Το Ν. Δ/γμα της 17.7/16.8.1923 

2. Την παρ. 2 του άρθ. 4 του Ν. 622/77 

3. Το Π. Δ/γμα 183/9.5.86 (ΦΕΚ 70/Α/5.6.86) 

4. Το Ν. Δ/γμα 1147/72 «περί Διοικήσεως Μείζονος Πρωτευού- 
σης» 

5. Την εγκύκλιο με αρ. Δ. 7/13.1/17/11.12.72 

6. Το Π. Δ/γμα 910/77 «περί Οργανισμού Υ.Δ.Ε.» 

7. Τον Ν. 1032/80 περί Τ.Χ.Ο.Π. 

8. Τον Ν. 1558/85 περί «Κυβερνήσεως και Κυβερνητικών Οργά¬ 
νων». άρθ. 24 παρ. 1. 


9. Τους Ν. 1232/82 και 1235/82 

10. Την Υπουργική απόφαση 7524/1151/83 (ΦΕΚ 767/Β/ 
83) 

11. Την με αρ. 1491/85 Απόφαση του Δημ. Συμβουλίου του ΟΣΚ. 

12. Την γνωμοδότηση του Ν.Σ. ΠΕΧΩΔΕ από την συνεδρίαση της 
5.12.86 πρακτ. 46, αποφασίζουμε: 

Εγκρίνουμε την τροποποίηση του εγκ. ρυμ. σχεδίου του Δήμου Περά¬ 
ματος με χαρακτηρισμό του Ο.Τ. σε χώρο για την ανέγερση σχολικών 
κτιρίων όπως ειδικώτερα φαίνεται με στοιχεία ΑΒΓΔΕΖΗΑ στο τοπ/κό 
διάγραμμα που συνοδεύει την Απόφαση. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθ. 2 Ν. Δ/τος 17.7.1923, ΦΕΚ 228/Α/23. 

Πειραιάς, 22 Σεπτεμβρίου 1987 
Ο Νομάρχης 

Ε. ΚΟΝΤΟΜΑΡΗΣ 

ΑΝΑΚΟΙΝΩΣΕΙΣ 

(4) 

Ανακοίνωση ειδοποίησης της γενομένης παρακαταθέσεως αποζημιώ- 
σεως λόγω αναγκ. απαλλοτριώσεως οικοπεδ. τμημάτων ακινήτων, 
κειμένων στην Θεσσαλονίκη με την υπ’ αριθ. 2472/1967 πράξη τα- 
κτοποιήσεως του Γ.Π. Θεσ/νίκης. 

Με την άνω υπ' αριθ. 2472/1967 πράξη τακτοποιήσεως οικοπέδων 
του Γρ. Πολεοδ. Θεσ/νίκης(επικυρωθείσης με τις υπ’ αριθ. 66212/68 
και ΔΠ. 24515/84 αποφ. του Νομάρχη Θεσ/νίκης), τμήματα υπό 
στοιχεία: α) 36 - 37 - 38 - 36 εμβ. 51,50 τ.μ. και β) 33 - 42 - 43 - 35 
- 33 εμβ. 8,30 τ.μ., φερομένων ότι ανήκουν στην ιδιοκτησία επ’ ονό- 
ματι Αθανασίου και Αναστασίας Μπουρλιάσκου και ΤΔΑΜΚ προσκυ¬ 
ρώνονται στην ιδιοκτησία την φερομένη ως ανήκουσα στους παρακατα¬ 
θέτες Ιωάννη Γκλαβίνα του Αθανασίου και της Όλγας και Ασήμω συζ. 
Ιωάννη Γκλαβίνα, το γένος Κων/ντίνου και Δήμητρας Χριστοδουλο- 
πούλου. Με την υπ’ αριθ. 3479/1987 απόφαση του Μον. Πρωτοδι¬ 
κείου θεσ/νίκης καθορίσθηκε προσωρινή τιμή μονάδας αποζημιώσεως 
των άνω προακυρουμένων εκ δρχ. 41.000 ανά τ.μ. Την αποζημίωση 
αυτήν ανερχομένη σε δρχ. 2.451.800 παρακατέθεσαν οι ανωτέρω υπέρ 
ων η απαλλοτρίωση Ιωάννης και Ασήμω Γκλαβίνα στο Ταμείο Παρα- 
καθηκών & Δανείων - Υποκ/μα Θεσσαλονίκης, εκδοθέντος του υπ’ 
αριθ. 398825/18.8.1987 γραμματίου συστάσεως παρακαταθήκης, 
το οποίο ακολούθως κατατέθηκε υπ’ αυτών στην συμβ/φο Θεσσαλονί¬ 
κης Ιωάννα Κωνσταντίνου - Ζώτα με την υπ’ αριθ. 16476/19.8.87 


πράξης της. Η κατάθεση της αποζημιώσεως έγινε υπέρ των αναγνωρι- 
αθησομένων δικαιούχων και γνωστοποιούν οι παρακαταθέτες αυτήν 
προς κάθε ενδιαφερόμενο. 

Θεσσαλονίκη, 31 Αυγούστου 1987 
Ο Πληρεξούσιος Δικηγόρος 
ΝΙΚΟΛ. ΣΙΑΠΕΡΑΣ 


Ανακοίνωση παρακατάθεσης ποσού αποζημίωσης για τη διάνοιξη της 
οδού Ναυπλίου Λαμίας. 

Η Ασημίνα σύζ. Δημ. Μαυρομάτη, κάτοικος Λαμίας, κατέθεσε στον 
συμ/φο Λαμίας Γεώργ. Φραγκάκη το 30594/11.9.87 γραμμάτιο συ¬ 
στάσεως παρακαταθήκης του Γ ραφείου παρακαταθηκών Λαμίας ποσού 
δρχ. 2.800 και συντάχθηκε η 5426/22.9.87 πράξη καταθέσεως για 
αποζημίωση που καθορίσθηκε οριστικά με την 336/1982 απόφαση του 
Πολ. Πρωτοδικείου Λαμίας υπέρ των Θεοδώρας χήρας Δημ. Κοτσανή 
και Ελένης συζ. Αθαν. Κιούση για τη διάνοιξη της οδού Ναυπλίου - Λα¬ 
μίας, δυνάμει της 15/1978 πράξης αναλογισμού δ/νσεως τεχνικών 
υπηρεσιών Λαμίας. 

Λαμία, 23 Σεπτεμβρίου 1987 
Ο πληρεξούσιος δικηγόρος 
ΣΤΕΡΓΙΟΣ ΔΗΜΟΤΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




